আহত সাংবাদিক মশিউল হকের ভাই পলাশ জানান, সোমবার ভোর রাতে তার ভাই ও ভাবি নিজ ঘরে ঘুমিয়ে ছিলেন। এ সময় অজ্ঞাত পরিচয় ৭/৮ জনের একদল সন্ত্রাসী বাড়িতে প্রবেশ করে জানালা দিয়ে তাদের ওপর বোমা হামলা চালায় এবং গুলি করে। বোমার আঘাতে তার ভাই মিঠুর ডান হাতের কব্জি উড়ে গেছে ও বুকে দুইটি গুলিবিদ্ধ হয়েছে এবং ভাবি রিনা পারভীনের মাথায় গুলিবিদ্ধ হয়েছে। আহতদের প্রথমে কালিয়া উপজেলা স্বাস্থ্য কমপ্লেক্স ও খুলনা মেডিক্যাল কলেজ হাসপাতাল এবং পরে উন্নত চিকিত্সার জন্য ঢাকায় পাঠানো হয়েছে। তিনি  বলেন, পত্রিকায় সংবাদ প্রকাশের জন্য এ হামলার ঘটনা ঘটে থাকতে পারে।